අලි - මිනිස් ගැටුම්වලින් 2009 වර්ෂයේදී අලි ඇතුන් 228 ක් හා මිනිසුන් 50ක් මියගොස් ඇත.ඉහත සංඛ්‍යා සඳහන් වූයේ වාචික පිළිතුරු අපේක්ෂාවෙන් එක්සත් ජනතා නිදහස සන්ධාන මන්ත්‍රී අචල සුරංග ජාගොඩ මහතා ඇසූ ප්‍රශ්නයකට ආර්ථික සංවර්ධන නියෝජ්‍ය ඇමැති රංජිත් සියඹලාපිටිය මහතා පාර්ලිමේන්තුවේදී ඊයේ (02) ලබාදුන් පිළිතුරෙහි ය.වනජීවි සංරක්ෂණ දෙපාර්තමේන්තුවට අනුව 2009 වසර අවසානයේ වාර්තාගත අලි ඇතුන් සංඛ්‍යාව 6000ක් පමණ වන බවද නියෝජ්‍ය ඇමැතිවරයා කීවේ අලි මිනිස් ගැටුම අවම කිරීම සඳහා යෝජිත වැඩ පිළිවෙළ සකස්කර ඇතැයිද 2009 වසරේ සිට ‘ගජමිතුරෝ’ නම් වැඩ සටහනක් එම ගැටුම් පවතින දිස්ත්‍රික්ක පහළොවක ප්‍රාදේශීය ලේකම් කොට්ඨාස 58ක සාර්ථකව ක්‍රියාත්මක වන්නේ යැයි ද නියෝජ්‍ය ඇමැති සියඹලාපිටිය මහතා පැවැසී ය.